సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Janasena: ఆ ఒక్క విషయంలో నన్ను వదిలేయండి.. హైపర్ ఆది పేపర్ ప్రయోగం
దాడి అనంతరం సోషల్ మీడియాలో స్పందించారు జనసైనికుడు, జబర్దస్త్ ఫేమ్ హైపర్ ఆది . ఏదో నాలుగు స్కిట్‌లు చేస్తూ.. సినిమాలు చేస్తూ నాలుగు డబ్బులు సంపాదిస్తే అదే జీవితం అంటే మనసు ఒప్పుకోదు అన్నారు ఆది.
Samayam Telugu | Updated:
Jan 22, 2019, 12:21PM IST
హైలైట్స్
దాడి అనంతరం సోషల్ మీడియాలో హైపర్ ఆది కౌంటర్
పేపర్ ప్రయోగం ద్వారా ఓటర్లకు జబర్దస్త్ ఐడియా
అసలైన నాయకుడ్ని ఎన్నుకోవడం ఎలాగో చెప్పిన హైపర్
జబర్దస్త్ కామెడీ షోకి రీ ఎంట్రీ
‘హాయిగా జబర్దస్త్ చేసుకుంటూ మధ్య మధ్యలో సినిమాల్లో నటిస్తూ ఉండొచ్చు కదా.. ఎందుకు నీకు ఈ రాజకీయాలు’ అనే వారికి క్లారిటీ ఇచ్చారు జబర్దస్త్ ఫేమ్, జనసైనికుడు హైపర్ ఆది . ఆదివారం నాడు చిత్తూరు జిల్లా పుంగనూరు నియోజకవర్గం సోమల మండలం కందూరులో జరిగిన జనసేన సభ రసాభాసగా మారిన విషయం తెలిసిందే. ఈ సభలో జనసేన-వైసీపీ వర్గాల మధ్య ఘర్షణ చోటు చేసుకుంది. ఆది ప్రసంగిస్తున్న సందర్భంలో జై జగన్ అంటూ నినాదాలు చేసిన వైసీపీ మద్దతుదారులు అనంతరం ఆది కారును ధ్వంసం చేశారు.
తాజాగా ఈ దాడి అనంతరం సోషల్ మీడియాలో హైపర్ ఆది స్పందించారు. ఏదో నాలుగు స్కిట్‌లు చేస్తూ.. సినిమాలు చేస్తూ నాలుగు డబ్బులు సంపాదిస్తే అదే జీవితం అంటే మనసు ఒప్పుకోదు అన్నారు ఆది. ‘చాలా మందిలాగే నేనూ బాగా చదువుకున్నాను.. ఒక సబ్జెక్ట్ గురించి విన్నవెంటనే నేను బాగా అర్ధం చేసుకోగలను. వాటిని బాగా అర్ధం చేసుకోవడమే కాకుండా.. ఎదుటివారికి అర్ధం అయ్యేలా చెప్పగలను. నాకు ప్రసంగించడం లాంటివి నాకు చాలా ఇష్టం. అందుకే పవన్ కళ్యాణ్ లాంటి వ్యక్తికి సపోర్ట్ చేయడంలో నాకు చాలా సంతృప్తి ఉంది. ఈ ఒక్క విషయంలో నన్ను వదిలేయండి బాస్. ఇలాగే నా సినిమాలను.. జబర్దస్త్ రీ ఎంట్రీని ఎంజాయ్ చేస్తారని భావిస్తున్నా.
ఫైనల్‌గా ఒక విషయం చెప్తున్నా.. అది నచ్చే వారికి నచ్చుతుంది. నచ్చని వారికి నచ్చదు. కాకపోతే చెప్పడం అనేది నా వంతు బాధ్యత. ప్రతి ఇంట్లో ఒక చదువుకున్న అబ్బాయి ఉంటాడు. అతడు ఆ ఇంట్లో మిగిలిన వాళ్లకు కూడా చెప్తాడని ఈ విషయం చెప్తున్నా. ఒక పేపర్ తీసుకుని ఆ పేపర్‌పై మూడు కాలమ్స్ గీయండి. దానిపై చంద్రబాబు, జగన్, పవన్ పేర్లు మూడూ రాయండి. ఒక్కో పేరు ఎదురుగా వారికి సంబంధించిన పాజిటివ్స్, నెగిటివ్స్ రాయండి. అందులో ఎవరికి ఎక్కువ పాజిటివ్స్ వస్తాయో వారికే వచ్చే ఎన్నికల్లో ఓటువేయండి. మనసాక్షిగా ఈ పాజిటివ్స్, నెగిటివ్స్ రాయండి.. తరువాత మీకే తెలుస్తుంది అసలైన నాయకుడు ఎవరన్నది’ అంటూ జబర్దస్త్ పొలిటికల్ పేపర్ ప్రయోగాన్ని చెప్పారు హైపర్ ఆది.